alexandrainst/scandi-wiki huggingface dataset:
Thomas Lundbo

Thomas Lundbo (født 15. november 1971) er en norsk forfatter og skjønnlitterær oversetter. 

Lundbo er cand.philol. fra Universitetet i Oslo med en oppgave om François Rabelais. Han har vært redaksjonsmedlem for det litterære tidsskriftet Kuiper, og har sittet i arrangementskomiteen for Audiatur – festival for ny poesi. I 2008 ble han belønnet med Kultur- og kirkedepartementets oversetterpris for barne- og ungdomslitteratur 2008 for sin oversettelse av Faïza Guènes Kiffe kiffe i morgen. Lundbo fikk Bokklubbenes skjønnlitterære oversetterpris 2011 for sitt oversetterskap. I 2014 ble han nominert til Brageprisen for sin bok Karakterer, etter La Bruyère, som var basert på den franske klassikeren Les caractères (utgitt i 1688) av forfatteren Jean de la Bruyère.

Bibliografi 
 Det som blir igjen, 2006. ISBN 978-82-04-12754-9
 Pilot : Debutantantologi, 2007. Redigert sammen med Bjørn Aagenæs. ISBN 978-82-04-14196-5
 Synkere og svevere, 2010. ISBN 978-82-02-31372-2
S.O.S (plug-ins), 2013. ISBN 978-82-8288-030-5
Karakterer, etter La Bruyère, 2014. ISBN 978-82-02-42508-1
Lyden av et liv, 2019. ISBN 978-82-02-63950-1

Oversettelser (utvalg) 
Reparere de levende (2018) (Rèparer les vivants) av Maylis de Kerangal
En mann som sover (2015) (Un homme qui dort) av Georges Perec
Noe svart (2011) (Quelque chose noir) av Jacques Roubaud
Kartet og terrenget (2011) (La carte et le territoire) av Michel Houellebecq
 Utvidelse av kampsonen (2004) (Extension du domaine de la lutte) av Michel Houellebecq
Zazie på metroen (2004) (Zazie dans le métro) av Raymond Queneau

Kilder
Presentasjon av Thomas Lundbo i Forfatterkatalogen på Forfattersentrums nettsider

Eksterne lenker 

Oversikt over Thomas Lundbos oversettelser på Oversetterforeningens hjemmeside
Thomas Lundbo hos CappelenDamm

Norske forfattere
Norske oversettere
Vinnere av kulturdepartementets barnebokpriser
Natalie Zemon Davis

Natalie Zemon Davis (født 8. november 1928 i Detroit) er en canadisk historiker. Hun er professor i middelalderhistorie ved Universitetet i Toronto i Canada. Davis er kjent for sine arbeider om tidlig nytid og har særlig arbeidet med sosial- og kulturhistorie.

Davis ble tildelt Holbergprisen for 2010. I 2012 ble hun utnevnt til Companion av Canadaordenen.

Bøker 
 Society and Culture in Early Modern France, 1975
 The Return of Martin Guerre, 1983
 Fiction in the Archives: Pardon Tales and their Tellers in Sixteenth-Century France, 1987
 Women on the Margins: Three Seventeenth-Century Lives, 1995
 The Gift in Sixteenth-Century France, 2000
 Slaves on Screen: Film and Historical Vision, 2000
 Trickster Travels: A Sixteenth-Century Muslim between Worlds, 2006

Referanser

Eksterne lenker 
 Holbergs internasjonale minnepris 2010: Natalie Zemon Davis , omtale på Holbergprisens nettsted

Canadiske historikere
Order of Canada
Personer fra Detroit
Vinnere av Holbergprisen
Middelalderhistorikere
Hiroki Hirako

Hiroki Hirako (jap. 平子裕基, født 6. august 1982 i Hokkaido) er en japansk skøyteløper.

Han debuterte i verdenscupen på skøyter 2. mars 2001, og hans beste individuelle verdenscup-plassering er en 9.-plass på 10000 meter fra 2007.

Hirako representerte Japan under Vinter-OL 2010.

OL-resultater 
Salt Lake City 2002
 5000 m:  17.-plass

Vancouver 2010
 5000 m: 19. Plass
 10000 m: 11. Plass
 Lagtempo: 8. Plass

Personlige rekorder

Sammenlagt i Verdenscupen 

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.

Referanser

Eksterne lenker 
 
  Hiroki Hirako på SpeedskatingResults.com
  Hiroki Hirako på Jakub Majerski's Speedskating database (Adelskalender distanser og sammenlagt)
  Hiroki Hirako på www.isu.html.infostradasports.com

Japanske skøyteløpere
Deltakere for Japan under Vinter-OL 2002
Skøyteløpere under Vinter-OL 2002
Deltakere for Japan under Vinter-OL 2010
Skøyteløpere under Vinter-OL 2010
Deltakere for Japan i enkeltdistanse-VM på skøyter
Artikler i skøytesportprosjektet
Xu Wenlong

Xu Wenlong (født 27. februar 1987) er en kinesisk langrennsløper.

Han debuterte i verdenscupen i langrenn 15. februar 2007, og hans beste individuelle verdenscup-plassering er en 23.-plass på 15 km fri teknikk fra 2007.

Xu representerte Kina under Vinter-OL i 2010 og 2014.

OL-resultater 

Vancouver 2010
 15 km, fristil: 68.-plass
 Lagsprint, fristil: 19.-plass

Sotsji 2014
 Sprint: Brøt

Referanser

Eksterne lenker 
 
 Profil på sochi2014.com 

Kinesiske langrennsløpere
Deltakere under Ski-VM 2009
Deltakere for Kina under Vinter-OL 2010
Langrennsløpere under Vinter-OL 2010
Deltakere under Ski-VM 2013
Deltakere for Kina under Vinter-OL 2014
Langrennsløpere under Vinter-OL 2014
Fødsler i 1987
Råtehullfluer

Mallota cimbiciformis
 Mallota megilliformis

Råtehullfluer (Mallota) er en slekt av fluer som tilhører familien blomsterfluer (Syrphidae). Slekten omfatter rundt 70 arter, men bare én er funnet i Norge. De er store, tett hårete blomsterfluer, beina er påfallende kraftige.

Utseende 
Ganske store (13–17 mm), avlange blomsterfluer, tett hårete og med kraftige bein. De kan ligne på honningbier eller litt slanke humler. Hodet er bredere enn langt, med lange hår, men fasettøynene er nakne. Disse møtes såvidt i pannen hos hannen, er vidt adskilte hos hunnen. Pannen er noe framkytende, antennene er korte og mørke, det tredje leddet nesten rundt, høyere enn langt. Ansiktet er tett bestøvet, markert uthulet under antennene, framskytende i den nedre halvdelen. Thorax er tett kledt med middels lange, gulaktige, oppstående hår. Bakkroppen er mer eller mindre tett kledt med lange hår av varierende farge. Beina er for det meste svarte, ganske kraftige, særlig bakbeina der lårene er kraftig fortykkede, leggene er litt krumme, kraftige og litt knudrete. Vingene er klare med et litt utydelig, brunt tverrbånd midt på. Som hos andre Eristalini gjør åren R4+5 en bue bakover nær vingespissen.

Levevis 
Larvene utvikler seg i vannfylte hulrom i eldre løvtrær. De voksne fluene flyr i juni-september.

Utbredelse 
Slekten er utbredt i den palearktiske sone.

Systematisk inndeling / nordiske arter 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Eristalini 
 slekten råtehullfluer, Mallota Meigen, 1822 
 Mallota cimbiciformis (Fallén, 1817) – bakkroppen med glissen, hvitaktig behåring. Ikke funnet i Norge, noen få funn fra Danmark og Skåne
 gul råtehullflue, Mallota megilliformis (Fallén, 1817) – bakkropp tett kledt med gule hår. Ett funn fra Norge, Fetsund, Akershus, i 1994.

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk entomologisk forening – for deg som vil lære mer om insekter.

Blomsterfluer
Fredrik Mellem

Fredrik Mellem (født 25. februar 1969 i Oslo) er norsk politiker (Ap). Han er generalsekretær i Europabevegelsen og tidligere leder i Oslo Arbeidersamfunn, som er det største partilaget i Arbeiderpartiet. Mellem engasjerte seg som 16-åring i Nittedal AUF etter stortingsvalget 1985, og har siden mer eller mindre sammenhengende vært tillitsvalgt i AUF/Arbeiderpartiet.

Politiske verv 
 Tidligere leder i Oslo Arbeidersamfunn
 Styremedlem i Oslo Arbeiderparti
 Tidligere leder i Kristiansand Arbeiderparti
 Tidligere leder i AUF i Vest-Agder
 Tidligere bystyrerepresentant i Kristiansand
 Tidligere leder i Nittedal AUF

Referanser

Eksterne lenker 
 
  Oslo Arbeidersamfunn

Ap-politikere i Oslo
Lokalpolitikere i Kristiansand
Ap-politikere i Vest-Agder
Tillitsvalgte i AUF
Personer fra Oslo
Mesembrius

Mesembrius peregrinus

Mesembrius er en slekt av fluer som tilhører familien blomsterfluer (Syrphidae). Slekten forekommer i Europa, men mangler i Norden.

Utseende 
Fluene i denne slekten minner sterkt om artene i slekten Helophilus men er lysere. Thorax har fire ganske brede, lyse lengdestriper, bakkroppen er hovedsakelig gul.

Utbredelse

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Eristalini 
 slekten Mesembrius Rondani, 1857 – én art i Europa:
 Mesembrius peregrinus (Loew, 1846) – Mellom-Europa

Kilder og litteratur 
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.

Eksterne lenker 
  
 www.syrphidae.com/ – the Syrphidae website
 Bilder av to arter fra Japan

Blomsterfluer
NOx-avgift

NOX-avgift er en særavgift til statskassen.

Avgiften på utslipp av nitrogenoksider (NOX) ble innført i 2007. Avgiftens formål er å bidra til kostnadseffektive reduksjoner i utslippene av NOX og sammen med andre virkemidler bidra til å oppfylle Norges utslippsforpliktelse etter Gøteborgprotokollen. Avgiftsplikten oppstår ved utslipp av NOX og omfatter utslipp av NOX ved energiproduksjon fra:
 framdriftsmaskineri med samlet installert motoreffekt på mer enn 750 kW,
 motorer, kjeler og turbiner med samlet installert innfyrt effekt på mer enn 10 MW, og
 fakler på offshoreinstallasjoner og anlegg på land.

Avgiftssatsen i 2010 er 16,14 kroner per kg utslipp av NOX.

Det gis fritak for avgiften for bl.a. utslipp fra fartøy som går i direkte fart mellom norsk og utenlandsk havn, luftfartøy som går i direkte fart mellom norsk og utenlandsk lufthavn, fartøy som brukes til fiske og fangst i fjerne farvann samt utslippskilder omfattet av miljøavtale med staten om gjennomføring av NOX-reduserende tiltak i samsvar med et fastsatt miljømål.

Miljøverndepartementet og 14 næringsorganisasjoner inngikk 14. mai 2008 en Miljøavtale om NOx som forplikter næringsorganisasjonene til å redusere de årlige utslippene av NOX med 30 000 tonn. NOx-fondet  ble stiftet. EFTAs overvåkningsorgan (ESA) godkjente 16. juli 2008 (501/08/COL) avgiftsfritaket for virksomheter som er omfattet av Miljøavtalen om NOx som lovlig statsstøtte. NOx-fondet ble fort en suksess og fikk fart på arbeidet med å kutte NOx-utslipp og ga samtidig næringslivet økonomisk støtte til å implementere konkurransedyktig grønn teknologi. En videreføring av Miljøavtalen med varighet fra 2011-2017 ble signert av 15 næringsorganisasjoner.

Miljøavtalene om NOx har virket i over 10 år. En ny NOx-avtale ble signert for en ny periode 2018-2025. Dette legger grunnlag for videre utvikling av teknologi og marked i retning lavutslippssamfunnet. Samtidig kan norske NOx-avgiftspliktige virksomheter opprettholde en sunn økonomi som muliggjør investeringer i lav- og nullutslippsløsninger.

Referanser

Eksterne lenker 
 Særavgiftsloven
 Særavgiftsforskriften
 Toll- og avgiftsdirektoratet

Norske særavgifter
Al Hidd kraftverk

Al Hidd kraftverk er et varmekraftverk med kombinert gassdrift og oljedrift  i Bahrain. Det har to enheter og en installert produksjonskapasitet på 902 MW fordelt på to blokker à 136 MW hver, og en blokk på 630 MW. Anlegget ble ferdig i årene 1995–1999, med utvidelse i 2004 hvor 630 MW-blokken ble installert (Al Hidd II). Brenselstypen er naturgass og olje. Dette er landets tredje største kraftverk.

Se også
Liste over verdens største olje- og gasskraftverk

Eksterne lenker
 Referanseliste – Innospin AG, Tyskland (på tysk)..
 IndustCards – «Gas Turbine and Combined-Cycle Power Plants in Bahrain».

Gasskraftverk i Bahrain
Oljekraftverk i Bahrain
Varmekraftverk i Bahrain
1990-årene i Bahrain
Ronny Trælvik

Ronny Trælvik (født 1968) er en forfatter, forlegger (Bok i Nord AS) og frilansjournalist fra Senja. Han har skrevet flere lokalhistoriske bøker fra dette området, som Senjafisket (fisket utenfor Senja fra annen verdenskrig og frem til 2006), Senjafolk (en billedbok om folket på Senja i gamle dager og det livet de levde da) og Senjaboka (en bok om bygdene på Senja, både før og nå). I tillegg til dette har han forfattet flere bøker om båter og kystkultur i hele Nord-Norge, flere humorbøker, lyrikk og krim, (både noveller fra Nord-Norge og en krimroman fra Senja), samt en biografi og et tre binds verk om kirkene i Troms, det siste sammen med Lill-Karin Elvestad (bind 1 og 2) og Arne Ivar Hanssen (bind 3). Han har også skrevet en bedriftshistorie, og historien om et idrettslag.

Bibliografi 
 Tolv rette (1995)
 Den finaste tida (2006)
 Senjafisket (2006)
 Senjafolk (2007)
 Senjaboka (2008)
 Samfunnsbyggeren Ole-Arvid Nergård (2009)
 Sykkelguiden: Nord-Norge (2009)
 Historia om SOIL-familien (2009)
 Nord og Sør : en munter harselas – humor (2010)
 Nordnorske gullkorn fra barnemunn (2011)
 Hjemgjeld – kriminalroman (2013)
 Gullkorn fra ungan (2014)
 Båtan og havet – fartøy og fiskere i Troms (2014)
 25 år i brun tjeneste (2014)
 Kyst og båter i Nordland (2015)
 Nordnorsk krim – noveller (2015)
 Kirkene i Troms – bind 1 (2015)
 Nordnorsk kranglebok – humor (2016)
 Kirkene i Troms – bind 2 (2016)
 Kirkene i Troms – bind 3 (2017)
 Nordnorske båta og folk (2017)
 Senja i ord og bilder (2017)
 Nordnorsk ordbok for søringa og andre tunglærte folk (2018)
 Båta i Troms (2019)
 Nordnorske gullkorn fra damemunn (2019)
 Nordnorsk galskap – humor (2020)
 Nordnorsk nostalgi : gjenstander og redskaper fra ei svunnen tid – fagbok (2020)

Eksterne lenker 

Norske forfattere
Personer fra Troms og Finnmark
Fødsler i 1968
=Østfold

=Østfold (Tidligere =Fredrikstad (også kjent som Erlik Fredrikstad)) er et gatemagasin i Fredrikstad, Sarpsborg og resten av Østfold. Magasinet kommer ut månedlig og er et talerør for sosialt utstøtte, fattige, rusmisbrukere og andre vanskeligstilte. Magasinet så dagens lys 8. juni 2009 og selger om lag 6000 eksemplarer hver måned. 
Idéen er at vanskeligstilte skal selge magasinet, og halvparten av utsalgsprisen beholdes av selgeren. Et eventuelt driftsoverskudd vil også komme selgerne til gode.

Utgiver er Stiftelsen Erlik, som også gir ut gatemagasinene =Oslo, =Drammen & Buskerud og =Vestfold.

Ansvarlig redaktør er Anlov P. Mathiesen.

Referanser

Eksterne lenker
 Hjemmeside på Facebook

Norske tidsskrifter
Publikasjoner etablert i 2009
Høyre Bairinbanner

Høyre Bairinbanner (kinesisk: 巴林右旗; pinyin: Bālín Yòu Qí) er et banner (fylke) i byprefekturet Chifeng i den autonome region Indre Mongolia i Folkerepublikken Kina.

Befolkningen var på  innbyggere i 1999.

Samferdsel
Kinas riksvei 303 løper fra Ji'an i Jilin til Xilinhot i Indre Mongolia.

Referanser

Eksterne lenker 
 Lokalregjeringens hjemmesider 

Bannere i Indre Mongolia
Conosyrphus

Conosyrphus tolli
 Conosyrphus volucellinus

Conosyrphus er en gruppe av fluer som tilhører familien blomsterfluer (Syrphidae). Slekten omfatter to kjente arter, men forekommer ikke i Norden. De er store, kraftige blomsterfluer.

Utseende 
Store, kraftige, kontrastrikt fargede blomsterfluer.

Utbredelse 
Slekten finnes ikke i Europa, men arten Conosyrphus tolli forekommer i den asiatiske delen av Russland. Den andre artene, Conosyrphys volucellinus, lever i Kaukasus.

Systematisk inndeling 
Slekten Conosyrphus blir noen ganger regnet som en underslekt av Sericomyia.

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Eristalini 
 slekten Conosyrphus Frey, 1915
 Conosyrphus tolli Frey, 1915
 Conosyrphus volucellinus (Portschinsky, 1881)

Kilder og litteratur 
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.

Eksterne lenker 
  
 www.syrphidae.com/ – the Syrphidae website

Blomsterfluer
India under Sommer-OL 1964

India under Sommer-OL 1964. 55 sportsutøvere fra India deltok under Sommer-OL 1964 i Tokyo. India kom på delt 24.-plass med en gullmedalje.

Medaljer

Medaljevinnerne

Eksterne lenker
 OL-resultater på Sports-reference.com 

Nasjoner under Sommer-OL 1964
India under de olympiske leker
1964 i India
Spheginobaccha

Spheginobaccha macropoda
 Spheginobaccha ruginosa
 Spheginobaccha vandoesburgi

Spheginobaccha er en gruppe (slekt) av fluer som tilhører familien blomsterfluer (Syrphidae). Denne artsfattige slekten omfatter bare fem kjente arter.

Utseende 
Lange og slanke blomsterfluer, gjerne gulaktige. Antennene er ganske korte, det tredje leddet rundt eller ovalt. Hannens fasettøyne møtes ikke i pannen.

Levevis 
Larvene lever trolig av avfall i maurtuer, men man vet ikke dette med sikkerhet.

Utbredelse 
Slekten er utbredt i det sørlige Afrika og i Sør-Asia.

Systematisk inndeling 
Slektens systematiske plassering er usikker, men det er enighet om at det er en svært primitiv blomsterflue-slekt. Noen eksperter mener den heller bør plasseres i Eristalinae.

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Microdontinae
 slekten Spheginobaccha de Meijere, 1908
 Spheginobaccha macropoda (Bigot, 1883)
 Spheginobaccha ruginosa Dirikcx, 1995
 Spheginobaccha vandoesburgi Thompson, 1974

Kilder og litteratur 
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Cheng, X.-Y. & Thompson, F.C. 2008. A generic conspectus of the Microdontinae (Diptera: Syrphidae) with the description of two new genera from Africa and China. Zootaxa 1879: 21-48

Eksterne lenker 
  
 www.syrphidae.com/ – the Syrphidae website

Blomsterfluer
Rune Richardsen

Rune Richardsen (født 21. september 1962) er en norsk tidligere fotballspiller. Han var midtbanespiller, og er mest kjent for årene i Lillestrøm Sportsklubb på 1980-tallet.

Richardsen debuterte for LSK som 17-åring i 1980, og er den femte yngste spilleren som har spilt for klubben på toppnivå. Han var i klubben frem til 1987, og ble norgesmester i 1985 og seriemester i 1986.

Richardsen avsluttet karrieren på lavere nivå i Høland, Strømmen og Aurskog-Finstadbru.

Referanser

Eksterne lenker 
 

Fotballspillere for Lillestrøm SK
Norske fotballspillere
Norgesmestere i fotball
Kasper Sund

Kasper Oluf Olsen Sund (født 7. april 1848 i Vikna i Nord-Trøndelag, død 21. februar 1907 på Otterøy i Nord-Trøndelag) var en norsk lensmann, gårdbruker, fiskerioppsynsmann og politiker (V). Han var Viknas ordfører 1882–1898 og ble valgt til stortingsmann for Nordre Trondhjems amt i 1906, men døde få måneder etter.

Han vokste opp på Yttersund på Ytter-Vikna som sønn av gårdbruker Ole Paulsen Borgan og hustru Margrethe Jensdatter Dalen. Gården var en av få på Ytter-Vikna hvor «gårdsdriften hadde større verdi som næringsgrunnlag enn fisket». En eldre bror hadde odelsretten til gården, så Kasper drog til sjøs, hvorpå han ble kontorist hos lensmann Peder Anzjøn. Han giftet seg i 1874 med Anne Margrethe Hansdatter. I 1879 kjøpte han gården på Svinøya i Vikna og ble assistent hos oppsynsbetjenten for lofotfisket. Senere ble Sund oppsynsbetjent for viknafisket. I 1897 ble han utnevnt til lensmann i Fosnes (med Otterøy).

Sund var Viknas ordfører fra 1882 til 1898, men flyttet til Otterøy i 1897. Han var venstremann, men ble nominert som stortingskandidat av Samlingspartiet i Namdalen krets i Nordre Trondhjems amt i 1906 i konkurranse mot den mer radikale venstremannen Christoffer Inderberg. Sund slo Inderberg i første valgomgang. I andre valgomgang beholdt Sund stortingsplassen med 52 stemmers margin, men Samlingspartiets kandidat til varamann, Nils Christian Brandtzæg, tapte knepent for venstremannen O.S. Aavatsmark. Det ble derfor Aavatsmark som trådte inn som stortingsmann da Sund døde i februar 1907. Da hadde Sund vært sykemeldt siden oktober, og rakk bare å møte på Stortinget i noen dager. Han var tilsluttet Venstres stortingsgruppe.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Nord-Trøndelag
Stortingsrepresentanter 1907–1909
Ordførere i Vikna
Venstre-ordførere i Nord-Trøndelag
Lokalpolitikere i Fosnes
Lensmenn
Norske bønder
Personer fra Vikna kommune
Boligblokk

Boligblokk er en menneskebygd bygning satt sammen med flere seksjoner, leiligheter, plassert over og under hverandre, og ved siden av hverandre. Boligblokker er vanlige i urbane strøk og egnet til å ha mange personer boende på mindre arealer. Det er vanlig at det opparbeides felles uteområder i tilknytning til boligblokkene.

Blokker kjennetegnes av at leiligheter deler en eller flere felles innganger, og at det er vertikale naboskiller. Blokker med minst fem etasjer betegnes som «høyblokk» mens blokker med fire eller færre etasjer betegnes som «lavblokk». Den minste formen for en blokk er en korsdelt firemannsbolig med felles inngang på midten.

En boligblokk kan bestå av selveierleiligheter (se eierseksjon), aksjeleiligheter eller borettslagsleiligheter (se borettslag).

Med moderne metoder for oppføring av nye boligblokker er i stor grad basert på ferdigproduserte elementer som løftes på plass med kraner. Eksempelvis kan et baderom være ferdiggjort med flisbelagte gulv og vegger før det blir løftet på plass i nybygget.

Allerede i antikkens Roma fantes det boligblokker med separate leiligheter, kalt insulae. De best bevarte finner man i Ostia.

Norges største boligblokker ble bygget i drabantbyen Ammerud i Oslo på 1960-tallet. Blokkene på Ammerud består blant annet av fire 13 etasjers skiveblokker med seks oppganger. Boligblokker kan ha ulik utforming, fra smal og høyere til lavere og bred. Utforming er ofte tilpasset området de er plassert i. I byområder vil de smale, høyere løsningene være vanligere for å passe inn i et kvartal. Utenfor bykjernen kan husene være større. Boligblokk plassert i skrående terreng blir gjerne utformet som en terrasseblokk, der etasjene trekkes inn mot bakken på en, eller begge sider.

Referanser

Boligbygninger
Byggeteknikk

en:Tower block
lt:Blokinis namas
pl:Blok mieszkalny
ru:Типовые серии жилых домов
fi:Tornitalo